Simmi Vill ásamt félaga sínum Óla Val eru nú að skoða Huppu-ísbúðirnar með kaup á keðjunni í huga.visir / vilhelm Samkvæmt heimildum Vísis hafa þeir Sigmar Vilhjálmsson athafnamaður ásamt viðskiptafélaga sínum Óla Val Steindórssyni , sem kenndur er við Hlölla-staðinn , gert tilboð í Huppu-ísbúðirnar . Reksturinn er nú til ítarlegrar skoðunar og ef fer sem horfir gætu kaupin gengið í gegn snemma á nýju ári . Huppu-ísbúðirnar hafa notið mikilla vinsælda en upphaflega var stofnað til þeirra með ísbúð á Selfossi . Fljótlega færðu rekstraraðilar út kvíarnar og nú eru fjórar ísbúðir undir þessu merki starfandi ; í Spönginni , Álfheimum og Kringlunni . „ Þetta er eitt af flottu vörumerkjunum á markaði í dag og við höfum áhuga á flottum vörumerkjum . Margt sem við erum að skoða , “ segir Sigmar Vilhjálmsson í samtali við Vísi . En vildi að öðru leyti ekki tjá sig um málið . Það væri á viðkvæmu stigi .